open-index/open-wikipedia-markdown huggingface dataset:
Church of Confessing Anglicans of Aotearoa/New Zealand

**Aotearoan/Uuden-Seelannin tunnustuksellisten anglikaanien kirkko** (**Church of Confessing Anglicans of Aotearoa/New Zealand**) on evankelis-anglikaaninen kirkkokunta Uudessa-Seelannissa. Se ei ole osa Anglikaanista kirkkoyhteisöä (*Anglican Communion*), mutta se on saanut tunnustuksen muilta konservatiivisilta anglikaanisilta kirkoilta.

## Historia
Toukokuussa 2018 Aotearoan, Uuden-Seelannin ja Polynesian anglikaanikirkko päätti hyväksyä samaa sukupuolta olevien parien liittojen siunaamisen. Osa sen jäsenistä ja seurakunnista piti päätöstä Raamatun ja anglikaanisen kirkon opin ja käytänteiden vastaisena. Nämä pitivät päätöksen jälkeen mahdottomana kuulua enää samaan kirkkoon, mutta he halusivat säilyä anglikaaneina. Tämän vuoksi he perustivat oman kirkon. 19. lokakuuta 2019 vihittiin pastori Jay Behan kirkon ensimmäiseksi piispaksi. Tilaisuuteen osallistui yli 600 henkeä, joiden joukossa oli kolme arkkipiispaa ja 13 piispaa tuoden samalla tervehdyksen ja tunnustuksen uudelle kirkolle muiden maiden anglikaaneilta.

## Hallinto ja rakenne
Kirkkoa johtaa piispa, joka tällä hetkellä on Jay Behan. Korkeinta valtaa käyttää vuosittain kokoontuva synodi, jossa on edustajia kaikista jäsenseurakunnista. Se valitsee Pysyvän komitean (*Standing Committee*) joka huolehtii päätöksenteosta ja hallinnosta silloin, kun synodi ei kokoonnu. Se kokoontuu säännöllisesti ja siinä on kahdeksan jäsentä, neljä pappia ja neljä maallikkoa.

Kirkolla on tällä hetkellä 17 jäsenseurakuntaa. Niistä kuusi on Pohjoissaarella ja 11 Eteläsaarella.

## Lähteet

## Aiheesta muualla
*Kirkon kotisivut
Arnold Mendelssohn

**Arnold Mendelssohn** (26. joulukuuta 1855 Ratibor – 18. tai 19. helmikuuta 1933 Darmstadt) oli saksalainen säveltäjä.

Mendelssohn oli Felix Mendelssohnin kaukainen sukulainen. Hän kävi varhaisella iällä koulua Berliinissä ja Danzigissa. Ensimmäisen muodollisen musiikkiopetuksensa hän sai Kuninkaallisessa kirkkomusiikki-instituutissa Berliinissä, jossa opiskeli Friedrich Kielin johdolla urkujen- ja pianonsoittoa sekä sävellystä. Sittemmin Mendelssohn työskenteli urkurina kirkoissa Bonnissa ja Bielefeldissä. Lopulta hän pääsi opettajaksi Kölnin konservatorioon, jossa hänen oppilaidensa joukossa oli Paul Hindemith.

Mendelssohnin tuotannossa on lähes kolmesataa teosta kamarimusiikista oopperaan; hänen tunnetuimpiin teoksiinsa kuuluvat hänen kirkkomusiikkisävellyksensä. Hän edusti uusromanttista tyyliä, ja hänen musiikkiaan esitettiin usein ennen natsien valtaannousua.

## Lähteet

## Aiheesta muualla
* IMSLP: nuotteja
Pierre Terrail de Bayard

**Pierre Terrail de Bayard** (noin 1473 – 1524), "ritari peloton ja nuhteeton", oli ranskalainen soturi, joka taisteli Italiassa Kaarle VIII:n, Ludvig XII:n ja Frans I:n sodissa, joissa hän herätti suurta huomiota rohkeutensa, mutta myös harvinaisen jalomielisyytensä takia. Niinpä hän taisteli Gariglianon sillalla (1503) yksin 200 espanjalaista vastaan. Frans I nimitti hänet ansioiden vuoksi kenraaliluutnantiksi (*Lieutenant général de province*) Dauphinéhen ja myöhemmin armeijan ylipäälliköksi Italiaan. Bayard haavoittui 1524 kuolettavasti Sesiavirralla. Hänen historiansa kirjoitti hänen kirjurinsa Jacques Joffrey (*le loyal serviteur*) (Pariisi 1878).

## Lähteet

## Aiheesta muualla
Bazin

**Bazin** on ranskalainen sukunimi muun muassa seuraavilla henkilöillä:

*André Bazin (1918–1958), ranskalainen elokuva-arvostelija ja -esseisti
*Catherine Bazin (s. 1950), ranskalainen yleisurheilija
*Claude Bazin de Bezons (1617–1684), ranskalainen asianajaja ja poliitikko sekä Ranskan akatemian jäsen
*François Emmanuel Joseph Bazin (1816–1877), ranskalainen oopperasäveltäjä
*Hervé Bazin (1911–1996), ranskalainen kirjailija
*René Bazin (1853–1932), ranskalainen kirjailija, Ranskan akatemian jäsen
Annukka Laine

**Annukka Laine** (s. 1955) on ylöjärveläinen kuvataiteilija, joka tekee sakraalimaalauksia. Hän on keskittynyt taiteessaan kristillisen elämänkatsomuksen ja sen perusteiden esille tuomiseen.

## Lähteet
*Kirkon kulttuuripalkinto Annukka Laineelle ja Pekka Kivekkäälle; Tampereen seurakunnat 29.1.2020

## Aiheesta muualla
*Annukka Laine; Kuvataiteilijamatrikkeli
Franz Schalk

**Franz Schalk** (27. toukokuuta 1863 Wien – 3. syyskuuta 1931 Edlach) oli itävaltalainen kapellimestari.

Schalk opiskeli Anton Brucknerin johdolla ja pääsi Wienin hovioopperan ensimmäiseksi kapellimestariksi vuonna 1900. Vuosina 1904–1921 hän johti samassa kaupungissa Gesellschaft der Musikfreundea ja vuosina 1918–1929 hovioopperaa seurannutta Wienin valtionoopperaa, vuosien 1919–1924 aikana yhteisesti Richard Straussin kanssa. Strauss erosi tehtävistään epäselvän vastuunjaon takia. Myöhemmin Schalk oli mukana perustamassa Salzburgin festivaalia.

Schalk johti vuonna 1894 Brucknerin viidennen sinfonian kantaesityksen. Esityksessä olleiden useiden leikkausten ja muiden muutosten on useimmiten katsottu olleen ilman Brucknerin lupaa tehtyjä; säveltäjä itse oli poissa kantaesityksestä terveyssyistä. Schalkin versio viidennestä sinfoniasta oli kuitenkin ensimmäiseen julkaisuun valittu ja ainoa yleisön lähes neljään vuosikymmeneen kuulema versio teoksesta. Leon Botstein ja Hans Knappertsbusch ovat arvostaneet Schalkin Bruckner-tulkintoja, mutta häneen on kohdistettu myös ankaraa kritiikkiä Brucknerin eräiden merkittävien sinfonioiden alkuperäisversioiden peukaloinnista.

Schalk kantaesitti Richard Straussin *[[Die Frau ohne Schatten]]in* vuonna 1919 ja oli mukana tekemässä varhaista julkaisua Gustav Mahlerin kymmenennestä sinfoniasta. Schalk teki usein yhteistyötä Lotte Lehmannin kanssa ja otti jälleen käyttöön Kammersängerin-tittelin erityisesti tätä varten. Lehmannista tuli vuonna 1926 ensimmäinen *Kammersängerinin* arvolla kunnioitettu laulaja sitten monarkian kaatumisen. Lehmann osallistui esimerkiksi Schalkin johtamiin *Die Frau ohne Schattenin* ja Hans Pfitznerin *[[Palestrina (ooppera)|Palestrinan]]* esityksiin. Ludwig van Beethovenin kuoleman 100-vuotismuistolle Schalk johti vuonna 1927 *[[Fidelio]]n*, jossa Lehmann lauloi ensimmäistä kertaa Leonoren roolin. Schalkin ja Lehmannin viimeinen yhteinen esitys kuultiin *[[Ariadne auf Naxos|Ariadne auf Naxoksen]]* tulkinnassa Wienissä kesäkuussa 1931. Schalkin kuoltua syyskuussa 1931 Clemens Krauss johti kapellimestarikollegansa muistoksi Siegfriedin hautajaismarssin ennen *[[Nürnbergin mestarilaulajat|Nürnbergin mestarilaulajien]]* esitystä. 8. joulukuuta 1931 järjestettiin Schalkin muistolle vielä erikoiskonsertti, jossa kapellimestarina toimi Bruno Walter ja Lehmann lauloi Mahlerin *[[Rückert-Lieder|Um Mitternachtin]]*.

Esimerkiksi Schalkin levyttämät tulkinnat Beethovenin ja Franz Schubertin kahdeksansista sinfonioista tulivat arvostetuiksi. Myös hänen isoveljensä Joseph Schalk loi uran kapellimestarina. Franz Schalkilta tunnetuksi tuli sitaatti, jonka mukaan "jokainen teatteri on hullujenhuone, mutta oopperateatteri parantumattomien osasto".

## Lähteet

## Aiheesta muualla
* IMSLP: nuotteja
Tirat Carmel

**Tirat Carmel** () on kaupunki Israelin Haifan hallintoalueella. Sen asukasluku oli vuoden 2018 lopussa 22&nbsp;210.

## Maantiede

Tirat Carmel sijaitsee Israelin pohjoisosassa Karmelvuoren etelärinteiden juurella lähellä Haifan kaupunkia.

## Historia
Nykyisen Tirat Carmelin paikalla on ollut asutusta Bysantin valtakunnan kaudella. Merkkejä vanhasta asutuskesta on löydetty arkeologisissa kaivauksissa. Sittemmin Osmanien valtakunnan kaudelta lähtien paikalla sijaitsi arabien asuttama kylä nimeltä al-Tira. Sen asukkaat pakenivat juutalaisten vallatessa kylän Israelin itsenäisyyssodan aikana 16. heinäkuuta 1948. Nykyinen juutalaisten asuttama asutuskeskus perustettiin vuonna 1949 ja se sai oman kunnallisvaltuustonsa vuonna 1951. Oma kaupunkinsa Tirat Carmelista tuli vuonna 1991.

## Väestö
Tirat Carmelin asukasluku oli vuoden 2018 lopussa 22&nbsp;210. Vuonna 2002 vastaava lukema oli 18&nbsp;700.

## Lähteet

## Aiheesta muualla
Reaktioaika

**Reaktioaika** on se aika, joka kuluu ärsykkeen alkamisesta siihen, kun reaktiona ilmenevä toiminta alkaa.

Yhdysvaltalaisilla lääketieteen opiskelijoilla tehdyssä kokeessa visuaaliseen ärsykkeeseen reagoinnin keskimääräiseksi ajaksi saatiin 0,247 sekuntia (247 ms) ja kuuloärsykkeeseen reagoinnin ajaksi 0,228 sekuntia (228 ms). Miesten reaktioajat olivat keskimäärin noin 0,015 sekuntia (15 ms) lyhyemmät kuin naisten. Kuuloärsykkeeseen reagoidaan näköärsykettä nopeammin, koska kuuloärsyke tavoittaa aivot 8–10 millisekunnissa mutta näköärsykkeeltä siihen kuluu 20–40 millisekuntia.

Pikajuoksun arvokisafinalisteilla reaktioaika eli lähtölaukauksen ja ensimmäisen liikahduksen välinen aika on miehillä parhaimmillaan keskimäärin noin 0,142 sekuntia ja naisilla 0,153 sekuntia.

Liikenteessä reaktioajalla viitataan aikaan, joka kuljettajalta kuluu vaaran havaitsemisesta jarrupolkimen painamiseen. Tämä aika on yleensä vähintään yksi sekunti.

Ihmisen reaktioajan on todettu ennustavan kuolleisuutta suhteellisen hyvin. Hidas reaktioaika liittyy kokonaiskuolleisuuteen kaikissa ikäryhmissä sekä yli 45-vuotiaiden sydän- ja verisuonitautikuolemissa. Tutkijat arvelivat tämän johtuvan siitä, että reaktioaika kuvastaa laajasti yksilön neuropsykologista toimintakykyä ja muuta terveyttä.

Alkoholin nauttiminen heikentää reaktioaikaa kun alkoholin määrä veressä nousee 0,5 promilleen.

Viesti etenee hermostossa nopeimmillaan noin 55 metriä sekunnissa. Suurikokoisten eläinten reaktioajat ovat pitempiä kuin pienikokoisten eläinten, koska suuren eläimen hermostossa edestakainen matka ihosta aivoihin ja takaisin lihaksiin on pitempi kuin lyhyen eläimen hermostossa. Esimerkiksi norsun ja päästäisen välillä tämä ero on satakertainen.

## Lähteet
Lobocheilos falcifer

**Lobocheilos falcifer** on karppien heimoon (Cyprinidae)  kuuluva makean veden kalalaji.

*Lobocheilos falcifer* on pohjakala, jota on tavattu Jaavalla Indonesiassa ja Borneon saarella Malesiassa. Kala kasvaa yleensä noin 20–30 senttimetrin mittaiseksi, suurimmillaan se voi olla 33,5 senttimetriä pitkä. Lajin uhanalaisuusluokitus on vaarantunt.

## Lähteet

## Aiheesta muualla
Hreidmarr

**Hreidmarr**, myös **Hreidmar** tai **Reidmar**, on skandinaavisessa mytologiassa kääpiö ja mahtava taikuri. Hänen poikansa olivat nimeltään Reginn, Fafnir ja Otr. Hreidmarrin tytärten nimet olivat lofnheid ja lyngheid. 

Otr pystyi muuttumaan saukoksi, ja meni usein koskeen saukon hahmossa. Eräänä päivänä kujeilijajumala Loki surmasi Otrin. Jumalat maksoivat surmatyöstä Hreidmarrille verirahana kääpiö Andvarilta anastamansa kulta-aarteen. Andvari oli kuitenkin kironnut kullan ja sanonut, että se johtaisi kahden veljeksen surmaan ja kahdeksan ylimyksen sotaan, eikä kukaan saisi aarteesta onnea. Myöhemmin Hreidmarrin poika Fafnir tappoi isänsä, varasti aarteen ja muutti itsensä lohikäärmeeksi.

## Lähteet
* Eddan sankarirunot. Suomentanut sekä johdannolla ja selityksillä varustanut Aale Tynni. WSOY, 1980. 

### Viitteet
Saint-Amand Bazard

**Saint-Amand Bazard**, myös **Amand Bazard**, (1791−1832) oli ranskalainen sosialisti, Saint-Simonin koulukunnan tunnetuimpia johtajia. Oltuaan ensin mukana carbonaristisessa liikkeessä hän 1825 viehättyi Henri de Saint-Simonin oppiin, jota hän on kehitti ja täydensi varsinkin sen taloudelliseen puoleen nähden. Vasta hänen johdollaan syntyi varsinainen Saint-Simonin koulukunta. Heinäkuun vallankumouksen aikoina (1830) se esiintyi jonkinlaisena lahkona, jonka ylimmäisinä pappeina olivat Bazard ja Prosper Enfantin. Bazard erosi kuitenkin jo 1831 Enfantinista, koska hän piti kiinni avioliiton pyhyydestä. Tämän jälkeen lahko pian hajosi. Bazard ja Enfantin julkaisivat yhdessä *Exposition de la doctrine de Saint-Simon* (1828−1830).

## Lähteet

## Aiheesta muualla
René Bazin

**René François Nicolas Marie Bazin** (26. joulukuuta 1853 – 20. heinäkuuta 1932) oli ranskalainen kirjailija, Ranskan akatemian jäsen. Hän oli hieno, vakava, vaikka vähän ohuelta vaikuttava romaanien kirjoittaja, joka ranskalaisessa 1900-luvun alkupuolen kirjallisuudessa Maurice Barrès’n ohella ajoi varsinkin maaseudun asiaa pääkaupungin vastakohtana. Elävän luonnontunnon elähdyttämällä lämpimällä rakkaudella ja surunvoittoisella runollisuudella hän kuvailee häipyviä oloja ja sitä rakkautta, joka liittää ihmistä maahan. Hänen huomatuin kirjansa on *La terre qui meurt* (1899). Muita hänen teoksiaan ovat *Le guide de l’empereur* (1901) sekä *Les Oberlé* 1902 (suom. *Oberlén perhe*, 1903), jonka tapahtumapaikka on Elsassissa. Lisäksi Bazin on kirjoittanut huomiota herättäneitä matkakuvauksia Italiasta ja Espanjasta.

## Suomennetut teokset
* *Oberlén perhe*, suomentanut Aune Krohn, Otava 1903.
* *Donatienne*, suomentanut Santeri Rissanen, WSOY 1915. Sarja: Nuorisoseuran kirjasto, n:o 320.
* *Uhrattu rakkaus*: romaani (*De toute son âme*), suomentanut H. Tiihonen, Helsinki, 1919. 
* *Nouseva oras*: romaani, suomentanut E. A. Berg, Helsinki: Kustannusoy. Ahjo 1919. Sarja: Kuuluisia romaaneja, 2
* *Keisarin opas*, (*Le guide de l'empereur*), suomentanut Toini Kalima, WSOY 1922.
* *Kuoleva maa*: romaani (*La Terre qui meurt*), Gummerus, 1926.

## Lähteet

## Aiheesta muualla
Here

**Here** on Alicia Keysin kuudes studioalbumi, joka julkaistiin 4 marraskuuta 2016.

## Kappalelista
#
#
#
#
#
#
#
#
#
#
#
#
#
#
#
#

## Lähteet
Désiré Beaulieu

**Marie Désiré Martin Beaulieu** (1791 Pariisi, Ranska – 1863 Niort, Ranska) oli ranskalainen musiikkitieteilijä ja säveltäjä. Hän perusti Niortiin musiikkiseuran Association musicale de l’Ouest, joka toimeenpani vuosittain suuren musiikkijuhlan vuoroin eri paikoissa. Hän sävelsi pari oopperaa.

Beaulieu oli Étienne Méhulin oppilas. Hän sai Grand Prix -apurahan Instituutin järjestämässä kilpailussa 1810, minkä jälkeen hän asettui asumaan Niortiin. Hän perusti sinne 1835 musiikkiseuran Association musicale de l’Ouest, johon kuului kuusi osastoa ja joka järjesti vuosittain suuren musiikkijuhlan vuoroin eri paikoissa. Niinpä Beaulieu sai tilaisuuden esittää esimerkiksi suuria oratorioteoksia ennen kuin ne saatiin Pariisiin. Hän testamenttasi seuralle 100&nbsp;000 frangia. Hän perusti klassisen musiikin seuran myös Pariisiin. Beaulieu sävelsi itsekin pari oopperaa, "lyyriset näyttämöteokset" *Psyché et Amour* ja *Jeanne d’Arc*, oratorioita, messuja, hymnejä, orkesteriteoksia, viulufantasioita, kuoro- ja yksinlauluja ynnä muuta sekä kirjoitti musiikkikirjallisuutta, muun muassa teoksen *Du rhytme* (1852). Hän oli Académie des Beaux-Artsin kirjeenvaihtajajäsen.

## Lähteet

## Aiheesta muualla

* Désiré Beaulieu, musimem.com
D. Raja

**Doraisamy Raja** (s. 3. kesäkuuta 1949) on intialainen poliitikko, joka on toiminut kommunistisen puolueen pääsihteerinä vuodesta 2019 alkaen. Aiemmin hän oli parlamentaarikkona Rajya Sabhassa kaksi kautta vuosina 2007–2019. 

Raja aloitti poliittisen uransa toimimalla All India Students Federation -opiskelijajärjestössä. Hänet valittiin kommunistisen puolueen nuorisojärjestön Tamil Nadun paikallisosaston osavaltiosihteeriksi vuonna 1975. Hän toimi tehtävässä viisi vuotta. Nuorisojärjestön pääsihteerinä hän toimi vuosina 1985–1990. Puolueensa kansallisena sihteerinä hän toimi vuodesta 1994, kunnes sai ylennyksen pääsihteeriksi vuonna 2019. Vuonna 2007 hänet valittiin ensimmäiselle kaudelleen edustajaksi Rajya Sabhaan. Hänet valittiin toiselle kaudelle vuonna 2013 AIADMK-puolueen tuella. Kun hänen toinen kautensa päättyi hänet valittiin kommunistisen puolueen pääsihteeriksi, terveyssyistä eronneen Suravaram Sudhakar Reddyn paikalle. Valituksi tullessaan hän oli ensimmäinen kastiton, joka on koskaan valittu suurimpien kommunististen puolueiden johtoon.

Puolueen pääsihteerinä Raja on arvostellut Intian kansanpuolueen (BJP) yhteyksiä hindunationalistiseen Rashtriya Swayamsevak Sangh (RSS) -vapaaehtoisjärjestöön. Hänen mukaansa BJP ja RSS ovat yhdessä aiheuttaneet sisällissotaa muistuttavan tilanteen vuoden 2020 kansalaisuuslain uudistuksella. Hänen mukaansa Modin hallituksen ja RSS:n tavoite on muuttaa Intia hindulaiseksi teokratiaksi. Hänen mukaansa luokkataistelu ei Intiassa rajoitu vain taloudellisiin olosuhteisiin vaan myös kastisyrjinnän vastustamiseen. 

## Lähteet

## Aiheesta muualla
Katrin Kuhlbach

**Katrin (ent. Kulbas, Liivak) Kuhlbach** (s. 2. helmikuuta 1960 Tallinna) on virolainen entinen uimari ja Neuvostoliiton nuorten mestari. Hän opiskeli Tallinnan 2. Keskkool (Secondary School of Science) ja Helsingin Kairon Instituutissa vyöhyketerapiaa. Kuhlbach aloitti uinnin vuonna 1971 valmentaja Ester Sillasten ohjauksessa, Tallinnan Kalev uimakoulussa. Vuonna 1972 hänestä tuli Neuvostoliiton nuorten mestari 200 metrin rintauinnissa (2.55,8), jolla hän alitti 15 vuotta vanhan Viron aikuisten ennätyksen. Hän on viisinkertainen Viron mestari rintauinnissa ja viestiuinnissa (1973-1975) sekä lyönyt Viron ennätyksen 9 kertaa.

Kuhlbachin parhaat tulokset rintauinnissa: 100 m, 25 m allas, 1.21,4 (1973), 200 m, 25 m allas, 2.51,5 (1973), 200 m, 50 m allas, 2.52,6 (1973). Mestariurheilija- titteli (Meistersportlane, Msp, 1972). Kuhlbach on Viron uinnin historian kaikkien aikojen nuorin mestarinormin ylittänyt uimari (12-vuotias). Hän kuului Viron maajoukkueeseen vuosina 1973-1975. Hän oli Tallinna Kalev Jahtklubi (Pursiseura) johtajan assistentti 1980-1985. Vuosina 1985-1990 hän oli vapaa-aikakeskus ja kahvila-elokuvateatteri Piritan johtaja (Kohvik-kino Pirita, direktor). Kuhlbach on toiminut vuodesta 1990 Suomessa yrittäjänä. 
 

## Lähteet
* https://www.esbl.ee/biograafia/Katrin_Kulbas/?tul=1&#tulemusedlist
* https://dea.digar.ee/cgi-bin/dea?a=d&d=sirpjavasar19860711.1.2
Valtionvaakuna

**Valtionvaakuna** on itsenäisen valtion symbolina toimiva vaakuna eli kilvelle sijoitettu heraldinen tunnus. Siinä missä kansalaisia rohkaistaan juhlistamaan pieniäkin tapahtumia kansallislipulla, vaakunan käyttöä on tiukemmin rajattu valtion edustajien käyttöön. Esimerkiksi Suomen vaakunan tunnuskuvaa voivat käyttää sineteissään ja leimoissaan vain laissa tarkoitetut valtioelimet, valtion viranomaiset ja Suomen Pankki.

Euroopassa suosittuja valtionvaakunan aiheita ovat karhu ja leijona.

## Katso myös
* Luettelo itsenäisten valtioiden vaakunoista

## Lähteet
Cygnus X-3

**Cygnus X-3** on suurimassainen röntgensäteilyn lähde, joka sijaitsee Cygnus X -molekyylipilven takana. Sen lähistöllä on pienempi röntgenlähde, jonka arvioidaan olevan Bokin globuli jossa on muodostunut prototähti.

## Lähteet
Elinkierto

**Elinkierto** on eliön elämänkaari hedelmöitymisestä seuraavan sukupolven vastaavaan vaiheeseen.

Bakteerien, alkueliöiden ja monien muiden yksinkertaisten eliöiden elinkiertoa kutsutaan haplontiksi. Niillä elinkierto alkaa kun yksilö syntyy jakautumisen tuloksena ja päättyy kun se itse jakautuu.

Korkeampien eläinten elinkiertoa kutsutaan diplontiksi. Niiden elinkierto alkaa uroksen ja naaraan sukusolujen yhtyessä. Kasvaessaan yksilö saavuttaa sukukypsyyden ja lopulta lisääntyy omien sukusolujensa avulla.

Kaikilla kasveilla elinkiertoon kuuluu sukupolvien vaihtelu diploidisen sukupolven eli sporofyytin ja haploidisen sukupolven eli gametofyytin välillä. Lisäksi maakasvien sukusolut eli gameetit tuotetaan mitoosissa, ei meioosissa. Diploidiset sporofyytit tuottavat monisoluisia itiöpesäkkeitä eli sporangioita, joissa tapahtuu meioosi, jossa syntyy haploidisia itiöitä. Itiö jakautuu mitoottisesti kehittyen monisoluiseksi haploidiseksi gametofyytiksi. Gametofyytti tuottaa monisoluisia sukusolupesäkkeitä eli gametangioita, joissa sukusolut kehittyvät mitoosin kautta. Sukusolut itsessään jakautuvat naarasgametofyyttien tuottamiin munasoluihin ja koirasgametofyyttien tuottamiin siitos- eli siittiösoluihin, kuten eläimilläkin. Eri gametofyyttiyksilöiden sukusolut fuusioituvat muodostaen diploidisen tsygootin, joka vuorollaan kehittyy uuden diploidisen sporofyytin alkioksi.

## Lähteet

## Aiheesta muualla
Henry Becque

**Henry François Becque** (1837 Pariisi, Ranska −1899 Pariisi, Ranska) oli ranskalainen toimittaja ja kirjailija. Hän oli naturalismin esitaistelija näytelmäkirjallisuuden alalla.

Kieltä yksinkertaistamalla Becque uudisti teatteri-ilmaisua. Hän oli katkera, säälimätön realisti, jonka monivuotisten ponnistusten tuloksena syntynyt synkeä, kyyninen perhedraama *Korppi* (*Les corbeaux*, esitetty 1882) sai runsaasti huomiota ja aiheutti skandaalin. Muita hänen näytelmiään ovat huvinäytelmät *Navette* ja bulevardikomedia *La parisienne*.

Näytelmien lisäksi Becque kirjoitti runoja, kirjallisuusesseitä ja omaelämäkerrallisia teoksia.

## Lähteet

## Aiheesta muualla
Ruskosusihai

**Ruskosusihai** eli **syvännepiikkihai** (*Centroscymnus coelolepis*) on holkerien heimoon kuuluva kalalaji.

## Koko ja ulkonäkö

Ruskosusihain tavallinen pituus on 92 senttimetrin luokkaa. Maksimissaan sen on havaittu yltävän 120 senttimetrin mittaan. Sen selkäevässä on kaksi hyvin pientä piikkiä. Sen ruumis on kohtalaisen tanakka. Kuono on lyhyt ja tylppä. Kiduskaaret ovat lyhyitä. Tämän hain suu on hiukan kaareva ja sitä ympäröivät paksut huulet. Sillä on hyvin lyhyet selkäpiikit, jotka tuskin näkyvät pienien selkäevien juuressa. Ensimmäisen selkäevä alkaa hyvin pyöreäreunaisten rintaevien takaosan kohdalla. Ruskosusihailta puuttuu peräaukko. Se voidaan sekoittaa leijahaihin (*Dalatias licha*) tai holkeriin (*Somniosus microcephalus*), mutta erotukseksi ruskosusihaihin niiltä puuttuvat selkäpiikit. 

## Levinneisyys ja elinympäristö
Ruskosusihaita tavataan laajasti mutta hajanaisesti Atlantin valtamerellä, missä sen levinneisyysalue kattaa alueen Islannista Etelä-Afrikkaan, Välimeren länsiosat sekä alueen Newfoundlandin matalikosta Delawarenlahteen. Tyynellämerellä sitä tavataan meren länsiosissa alueella Cape Hawkesta Beachportiin sekä Tasmaniassa. Vuonna 2007 ruskosusihai havaittiin yllättäen Grönlannista, minne sen uskotaan levinneen osaksi meriveden lämpenemisen takia. Ruskosusihai on tavattu Grönlannin vesiltä kolme kertaa myöhemminkin. Nämä hait elävät 270–3700 metrin syvyydessä merenpinnasta. Lajin tiedetään olevan vähälukuisempi kuin lattahai (*Deania calcea*) tai kuonosamettihai (*Centroscymnus crepidater*), vaikka sen populaatioita ei ole määrällisesti arvioitu. Näiden syiden takia Kansainvälinen luonnonsuojeluliitto IUCN luokittelee ruskosusihain silmälläpidettäväksi lajiksi.

## Ravinto ja elintavat
Ruskosusihain ravintoa ovat pääasiassa kalat (mukaan lukien hait) ja pääjalkaiset sekä pohjalla elävät selkärangattomat ja valaat. Australian eteläosien ulkopuolella niiden syömiä varsinaisia luukaloja ovat silokuoreet, keltaroussi (*Hoplostethus atlanticus*) ja pienet valokalat. Portugalissa tehtyjen tutkimusten mukaan ruskosusihai tulee sukukypsäksi 95–110, keskimäärin 101 senttimetrin mittaisena. Australiassa taas on havaittu naaraiden saavuttavan sukukypsyyden 95 ja koiraiden 75 senttimetrin mittaisena. Australiassa syntyneiden poikasten koko oli keskimäärin 30 senttimetriä, ja niitä syntyi 8–19 kappaletta. Ruskosusihain lisääntyvyystehokkuus on todennäköisesti alhainen.

## Lähteet
Marshall (Texas)

**Marshall** on kaupunki Texasin osavaltiossa Yhdysvalloissa. Se kuuluu Harrisonin piirikuntaan, joka rajoittuu idässä Louisianan osavaltioon. Marshall on merkittävä öljykaupunki ja East Texas Baptist Universityn kotipaikka.

## Maantiede
Marshall sijaitsee Harrisonin piirikunnan keskiosassa, piirikunta sijaitsee Texasin koillisosassa ja Texas Yhdysvaltain eteläosassa. Marshall piirikuntineen on osa Ark-La-Tex-nimistä talousaluetta, joka on runsaan miljoonan asukkaan kokonaisuus Arkansasin, Louisianan ja Texasin rajaseudulla. Marshallin etäisyys Dallasista on noin 230 kilometriä itään ja Houstonista noin 320 kilometriä pohjoiseen.

## Historia
Caddo-intiaanit asuttivat nykyistä Marshallin aluetta tuhansia vuosia ennen eurooppalaisten ja afrikkalaisten saapumista. Ensimmäinen kirjallinen maininta muiden kuin alkuperäisväestön edustajien läsnäolosta alueella on vuodelta 1543, jolloin espanjalainen retkikunta saapui seudulle. Pysyvää anglosaksista ja afrikkalaista asutusta alkoi muodostua 1830-luvun taitteessa. Harrisonin piirikunta lohkaistiin Shelbyn piirikunnasta 1839 ja Marshall perustettiin 1841. Seuraavana vuonna siitä tuli piirikuntansa hallintokeskus. Alkuvaiheessaan Marshall oli nykyistä merkittävämpi tekijä: se oli Texasin neljänneksi suurin kaupunki ja sisällissodan aikana, Vicksburgin luhistuttua se toimi Konfederaation läntisenä keskuksena. Rautatieyhtiö Texas and Pacific railroadin perustaminen 1870-luvulla avitti Marshallin nousua ja yhtiö oli kaupungin suurin työnantaja aina 1900-luvun puoleen väliin.

Marshall oli Itä-Texasin suurin kaupunki, kunnes 1930-luvulla löydetyt öljy- ja kaasuesiintymät nostivat Longview'n sen rinnalle ja ohi. Marshallista tuli sittemmin osa Longview'n metropolialuetta.

## Talous ja liikenne
Marshallin talouden runkona on öljytuotannon ja öljyjalosteiden ohella maatalous. Myös Marshallin keramiikkateollisuudella on vankat perinteet. Maaliikenteen keskeinen väylä on 2&nbsp;470-kilometrinen Interstate 20, joka kulkee Länsi-Texasista Etelä-Carolinan Florenceen. Paikallinen lentoasema, Harrison County Airport, sijaitsee Marshallin keskustan kaakkoispuolella. Alueellinen lentoasema, East Texas Regional Airport, sijaitsee keskustan lounaispuolella. Lähin kansainvälinen lentoasema on Dallasin kansainvälinen lentoasema.

## Oppilaitokset
Marshall on ollut perustamisestaan lähtien vireä koulukaupunki. Perusopetuksen ohella paikkakunnalla annetaan korkeampaa opetusta oppilaitoksissa East Texas Baptist University, Wiley College, Texas State Technical College ja Panola College.

## Lähteet

## Aiheesta muualla
*Marshall, Texas, USA — Sunrise, Sunset, and Daylength
En lähde surussa

**En lähde surussa** on Joose Keskitalon yhdeksäs studioalbumi, joka julkaistiin 11. tammikuuta 2019 levymerkillä Helmi Levyt.
## Kappaleet
# 
# 
# 
# 
# 
# 
# 
# 
# 

## Muusikot
* Joose Keskitalo - laulu, taustalaulu, kitara, huuliharppu, kellopeli, piano (9)
* Otto Eskelinen - alttosaksofoni, bassoklarinetti, huilut, Farfisa-urut, perkussiot, 
* Eero Tikkanen - kontrabasso, perkussiot, piano (1)
* Arwi Lind - rummut, perkussiot
* Alex Keskitalo - taustalaulu (1, 2, 8)
* Eero Savela - trumpetti (3, 5, 9)

## Arvostelut
* Desibeli.net: 
* Helsingin Sanomat: 
* Soundi: 

## Lähteet
Christian Gustaf Grenqvist

**Christian Gustaf Grenqvist** (28. tammikuuta 1852 Pietari – 15. elokuuta 1904 Pietari) oli Venäjän keisarillisen armeijan palveluksessa toiminut suomalainen kenraalimajuri.

Grenqvistin vanhemmat olivat everstiluutnantti, pankinjohtaja, valtioneuvos Peter Gustaf Grenqvist ja Nathalia Bruun ja puoliso vuodesta 1888 Natalia von Daehn. Grenqvist tuli oppilaaksi Haminan kadettikouluun 1863, mutta siirtyi keisarin paašikouluun Pietariin 1869. Kamaripaašiksi hänet ylennettiin 1869 ja koulusta seuraavana vuonna valmistuttuaan vänrikiksi. Hänet määrättiin Henkivartioväen Liettuan rykmenttiin komennettuna palvelukseen Henkivartioväen 3. krenatööritykistöprikaatiin. Aliluutnantiksi Grenqvist ylennettiin 1872 ja luutnantiksi 1875. Seuraavana vuonna hänet komennettiin Kertšin linnoitustykistöön Krimille. Grenqvist osallistui Turkin sotaan 1877–1878. Sodan jälkeen loppuvuonna 1878 hänet ylennettiin  alikapteeniksi. Grenqvist siirrettiin 1. reservitykistöprikaatin Henkivartioväen patteriin 1885 ja ylennettiin seuraavana vuonna kapteeniksi. Everstiluutnantiksi ylennettynä hän tuli Länsi-Siperian tykistöprikaatin palvelukseen 1888 ja everstiksi 1893 ylennettynä sai siirron  ensin 3. krenatööritykistöprikaatiin 1895 ja sitten 14. tykistöprikaatiin 1897. Turkestanin tykistöprikaatin va. komentajaksi hänet määrättiin 1900 ja vakinaistettiin tehtävään kenraalimajuriksi ylennettynä 1901. Seuraavana vuonna hänestä tuli 8. tykistöprikaatin komentaja, missä tehtävässä hän toimi kuolemaansa saakka.

## Lähteet
Adventures of Dino Riki

**Adventures of Dino Riki** () on Hudson Softin kehittämä ja Japanissa Rix Softin vuonna 1987 julkaisema shoot ’em up-videopeli Nintendo Entertainment Systemille. Pelissä on myöskin tasohyppelyelementtejä. Pelin päähahmo Riki perustuu japanilaiseen painijaan Riki Choshuun, joka osallistui myös pelin markkinointiin.

## Aiheesta muualla
*
Rafael Donner

**Rudolf Rafael Donner** (s. 1990) on suomalainen kirjailija. Donner on koulutukseltaan medianomi, ja hän on ohjannut lyhytelokuvia. Hän on julkaissut esseekirjan *Ihminen on herkkä eläin* (2017) ja yhdessä isänsä Jörn Donnerin kanssa keskustelukirjan *Ennen kuin olet poissa* (2018). Donnerin äiti on toimittaja Bitte Westerlund.

Rafael Donner on Donner Productions -yhtiön toimitusjohtaja. Hän asuu puolisonsa taidehistorioitsija Ninni Stenbergin kanssa Raaseporissa entisessä kyläkoulussa, jonka he ovat kunnostaneet asuin- ja työkäyttöön; kunnostustyötä seurataan televisiosarjassa *Kaipuu maalle – kyläkoulusta koti* (*Längtan till landet*).

## Lähteet

## Aiheesta muualla
* Kaipuu maalle – kyläkoulusta koti. Yle Areena.
Cecil Bridgewater

**Cecil Bridgewater** (s. 10. lokakuuta 1942 Urbana, Illinois) on yhdysvaltalainen jazztrumpetisti ja -säveltäjä.

Brridgewater opiskeli musiikkia Illinoisin yliopistossa ja aloitti sitten yhteistyön Ron Bridgewaterin kanssa Bridgewater Brothers Bandissa (1969). Vuonna 1970 hän muutti New Yorkiin. Osan 1970-luvusta hän oli naimisissa Dee Dee Bridgewaterin (o.s. Garrett) kanssa. Vuonna 1970 hän soitti Horace Silverin kanssa ja vuosina 1970–1976 toimi Thad Jonesin sekä Mel Lewisin orkesterissa. Myös Max Roachin kanssa Bridgewater alkoi soittaa 1970-luvun alussa. Hän pysyi Roachin kokoonpanojen avainhahmona siitä pitäen. Vuonna 1993 Bridgewater julkaisi debyyttilevynsä kokoonpanon johtajana (*Bluemoon*).

Bridgewater sai Grammy-ehdokkuuden sovituksellaan "Undecided" Dee Dee Bridgewaterin Grammy-palkitulla albumilla *[[Dear Ella]]*. Hän liittyi Manhattan School of Musicin henkilökuntaan vuonna 1991.

## Lähteet
Culex pairoji

**Culex pairoji** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Sirivanakarn vuonna 1977. Lajia tavataan Thaimaasta. Sillä ei ole alalajeja.

## Lähteet
Gregorius Lisitzin

**Gregorius Lisitzin** (8. huhtikuuta 1865 Käkisalmi − 27. tammikuuta 1930 Helsinki) oli suomalainen vuori-insinööri, filosofian maisteri ja toimitusjohtaja.

Lisitzin pääsi ylioppilaaksi 1885 Viipurin ruotsalaisesta lyseosta. Hän valmistui filosofian kandidaatiksi 1888 ja suoritti vuoritutkinnon 1890. Hän opiskeli sitten Saksassa Freibergin vuoriakatemiassa ja valmistui sieltä vuori-insinööriksi 1892.

Lisitzin oli Suomessa Värtsilän ja Karttulan ruukkien johtajana ja sen jälkeen hän oli Belgialais-Venäläisen vuoriteollisuusyhtymän palveluksessa ja teki tarkastusmatkoja yhtymän teollisusulaitoksille Belgiasta aina Uralille saakka. Lisitzin palasi Suomeen Venäjän vallankumouksen jälkeen, ja hän toimi Pitkäranta Bruk Oy:n toimitusjohtajana. Lisitsin oli tunnettu sekä kotimaassa että ulkomailla lämpötekniikan ja erityisesti polttoturpeen käytön asianatuntijana. Hän laati kirjoitelmia ja piti esitelmiä Suomalaisten teknikkojen seurassa ja Viipurin teknillisessä klubissa, jonka kunniajäsen hän oli. Lisitzin toimi 1920-luvulla myös Läskelä-Pitkäranta-rautatietoimikunnan puheenjohtajana ja vaikutti siihen, että rata saatiin rakennettua.

Gregorius Lisitzin oli naimisissa Eugenie Maria de Ratomskan kanssa. Heidän tyttärensä oli filosofian tohtori, talassologi Eugenie Lisitzin.

## Lähteet
Distoechodon

**Distoechodon** on aasiankarppien heimon (Xenocyprididae) kalasuku. Siihen luetaan kaksi lajia, joita tavataan endeemisinä eli kotoperäisinä Itä-Aasiassa.

## Lajit
* *[[Distoechodon macrophthalmus]]* Zhao, Kullander, Kullander & Zhang, 2009
* *[[Distoechodon tumirostris]]* Peters, 1881

## Lähteet

## Aiheesta muualla
Punainen päivä

**Punainen päivä** oli Suomen Ammattijärjestön 1. elokuuta 1929 toimeenpanema mielenosoitus. Kommunistit olivat useissa maissa järjestäneet mielenosoituksia elokuun ensimmäiseksi päiväksi, mutta Suomessa hallitus kielsi ne.

## Lähteet
Lizzo

**Lizzo** (oik. **Melissa Viviane Jefferson**, s. 27. huhtikuuta 1988 Detroit, Michigan, Yhdysvallat) on yhdysvaltalainen laulaja-lauluntekijä, räppäri ja huilisti.

Vuonna 2019 hän saavutti suuren menestyksen julkaistuaan kolmannen studioalbuminsa *[[Cuz I Love You]]*, joka sijoittui Billboard 200 -listalla neljänneksi. Lizzon kappale ”Truth Hurts” puolestaan nousi Billboard Hot 100 -singlelistan ykkössijalle. Albumi oli ehdolla vuoden albumiksi Grammy-gaalassa 2020. Sen lisäksi Lizzo oli ehdolla seitsemässä muussa kategoriassa ja voitti palkinnot parhaasta urbaanista nykymusiikkialbumista, pop-sooloesityksestä ja perinteisestä R&B-esityksestä.

## Nuoruus
Lizzo syntyi Detroitissa, Michiganissa. Kun hän oli kymmenvuotias, hänen perheensä muutti Houstoniin, Texasiin. Lizzo aloitti räppäämisen teini-ikäisenä ja 14-vuotiaana hän perusti ystäviensä kanssa musiikillisen ryhmän nimeltä Cornrow Clique ja keksi itselleen lempinimensä "Lizzo". Valmistuttuaan lukiosta Lizzo opiskeli huilulle keskittyvää klassista musiikkia Houstonin yliopistossa. Vuonna 2011 hän muutti Minnesotan Minneapolisiin, missä hän aloitti levy-uransa.

## Diskografia

### Studioalbumit
**[[Lizzobangers]]* (2013)
**[[Big Grrrl Small World]]* (2015)
**[[Cuz I Love You]]* (2019)
**[[Special (Lizzon albumi)|Special]]* (2022)

### Singlet
* "Let 'Em Say" (feat. Caroline Smith) (2014)
* "Humanize" (2015)
* "Ain't I" (2015)
* "My Skin" (2015)
* "Good as Hell" (soolo ja feat. Ariana Grande) (2016)
* "Phone" (2016)
* "Truth Hurts" (2017)
* "Fitness" (2018)
* "Boys" (2018)
* "Juice" (2019)
* "Tempo" (feat. Missy Elliott) (2019)
* "Cuz I Love You" (2020)
* "Rumors" (feat. Cardi B) (2021)
* ”About Damn Time” (2022)

### EP:t
**Grrrl Prty X Bionik* (2015)
**Coconut Oil* (2016)

### Vierailevana artistina
* "Iko" (N.A.S.A., 2015)
* "Hands Up Don't Shoot!" (N.A.S.A. feat. Sean Paul, 2015)
* "Blame It on Your Love" (Charli XCX, 2019)

## Lähteet

## Aiheesta muualla

*Lizzon kotisivut
Paavo Pulkkinen

**Paavo Pulkkinen** (2. elokuuta 1842 Kuhmoniemi – 9. tammikuuta 1920 Nurmes) oli suomalainen Kuhmoniemellä ja Nurmeksessa asunut maanviljelijä, joka tallensi muistiinpanoihinsa Kuhmoniemen entistä elämää ja tapoja.

Pulkkinen syntyi Kuhmoniemen Kälkäneellä lähellä Venäjän rajaa suuren perheen nuorimpana poikana. Hänen vanhemmat veljensä lähtivät puutteen ja katovuosien pakottamina maailmalle ja Paavo jäi vanhempiensa kanssa pitämään kotitaloaan. Hän kävi viikko- ja rippikoulun ja sen jälkeen hän hankki Ouluun tekemiensä tervankuljetusmatkojen aikana kirjoja sekä opetteli kirjoitustaidon Oulussa asuneiden veljiensä johdolla. Pulkkisesta tuli kotiseudullaan pyhäkoulun pitäjä, vaivaishoidon piirimies ja asiakirjojen laatija. Vuonna 1879 Pulkkinen osti metsärahoilla Nurmeksen Ylikylästä Viitaniemi-nimisen maatilan ja muutti sinne perheineen. Hän toimi myös Nurmeksessa pyhäkoulun pitäjänä ja vaivaishoidon piirimiehenä. Hän oli lisäksi mukana nuorisoseura- ja osuustoimintaliikkeissä ja osallistui kansakoulun perustamiseen kotikyläänsä. 

Paavo Pulkkinen tuli tunnetuksi Kuhmoniemen vanhaa elämää tallentaneista muistiinpanoistaan, jotka ilmestyivät Rafael Engelbergin toimittamina ja Otavan kustantamina 1910-luvulla. Muistiinpanot keskittyivät etupäässä vuoden 1800 paikkeille.

Paavo Pulkkisen pojanpoika oli kirjailija Matti Pulkkinen.

## Teoksia
* *Paavo Pulkkisen muistiinpanoja Kuhmoniemen vaiheista*. Otava 1912
* *Paavo Pulkkisen muistiinpanoja Kuhmoniemen tavoista ja elannoista*. Otava 1913

## Lähteet
John Marino

**John Marino** (s. 21. toukokuuta 1997) on yhdysvaltalainen NHL-seura Utah Mammothia edustava jääkiekkoilija. Hän on pelipaikaltaan puolustaja ja kätisyydeltään right. Kaudella 2019-2020 alkaneella NHL-urallaan Marino on pelannut 253 runkosarjaottelua, joissa on tehnyt 14 maalia ja 68 syöttöä eli 82 tehopistettä. Marino on edustanut myös Pittsburgh Penguinsia Tammikuussa 2021 Marino teki Penguinsin kanssa kuusivuotisen ja yhteensä 26,4 miljoonan dollarin arvoisen jatkosopimuksen. Tämä sopimus astuu voimaan kun Marinon tulokassopimus päättyy kauden 2020-2021 jälkeen. Heinäkuussa 2022 Penguins kauppasi Marinon New Jersey Devilsiin vaihdossa Ty Smithiin ja kolmannen kierroksen varausvuoroon vuoden 2023 varaustilaisuudessa. Kesäkuussa 2024 Devils kauppasi Marinon ja viidennen kierroksen varausvuoron vuoden 2024 varaustilaisuudessa Utah Hockey Clubiin vaihdossa toisen kierroksen varausvuoroon vuoden 2024 varaustilaisuudessa ja toisen kierroksen varausvuoroon vuoden 2025 varaustilaisuudessa.

## Lähteet

* https://www.nhl.com/player/john-marino-8478507
David Hurley

**David John Hurley** (s. 26. elokuuta 1953) on australialainen kenraali, joka on toiminut heinäkuusta 2019 lähtien Australian 27. kenraalikuvernöörinä eli Yhdistyneen kuningaskunnan hallitsijaa edustavana Australian seremoniallisena valtionpäämiehenä. Hän on ennen kenraalikuvernööriyttään toiminut Uuden Etelä-Walesin osavaltion kuvernöörinä, sekä palvellut neljän vuosikymmenen ajan Australian armeijassa. Häntä edelsi kenraalikuvernöörinä Sir Peter Cosgrove.

## Kunnianosoitukset

*  Australian ritarikunta (Australia, 2010)
*  Ansioituneen palveluksen mitali (Australia, 1993)
*  Pyhän Johanneksen ritarikunta (Iso-Britannia, 2015)
*  Kunnialegioona (Ranska)
*  Kunnianarvoisan palveluksen ritarikunta (Singapore, 2013)

## Lähteet

## Aiheesta muualla
Valgrind

**Valgrind** on joukko ohjelmia debuggaukseen ja profilointiin.

Valgrind integroituu eri ohjelmointiympäristöihin kuten Qt Creator ja Eclipse.

Valgrind tukee muun muassa Android, Linux, Solaris ja Darwin (Mac OS X 10.12) -alustoja ARM, AMD64, Power, MIPS, S/390 ja x86-suorittimilla.

## Historia
Ohjelman kehittäjä Julian Seward sai avoimen lähdekoodin palkinnon vuonna 2006 kehitystyöstä.

Ohjelman nimi on peräisin skandinaavisesta mytologiasta.

## Ratkaisu ja ominaisuudet

Valgrind toimii ohjelmabinäärillä, jolloin lähdekoodia ei tarvita (esimerkiksi suljetun kirjaston linkityksen kanssa) ja ei tarvitse ohjelman uudelleen kääntämistä. Valgrindissä on modulaarinen rakenne ja perustuu JIT-kääntäjään ().

Valgrind sisältää useita työkaluja:
* Memcheck: ohjelmien muistinhallinnan ongelmat kuten muistivuodot, kaksinkertaiset vapautukset, varaamattoman muistin ja ylivuotojen tarkistukset
* Cachegrind: välimuistin käytön profilointi
* Callgrind: laajennus Cachegrindiin
* Massif: *heap*-muistin debuggaamiseen
* Helgrind: säikeistyksen debuggaamiseen

## Rakenne
Valgrindin arkkitehtuuri jakaantuu kahteen osaan: ”ytimeen” ja ”työkaluihin”. Ytimessä on yhteisiä toimintoja ohjelman instrumentointia varten mukaan lukien JIT-kääntäjän, alemman tason muistikäsittelijän, signaalikäsittelijän ja vuorontajan (säikeitä varten). Ydin jättää eräitä asioita työkalun toteutukseen kuten miten ohjelmakoodia instrumentoidaan.

## Katso myös
* Dynaaminen analyysi

## Lähteet

## Aiheesta muualla
* Using Valgrind to detect undefined value errors with bit-precision 
* The Design and Implementation of Valgrind
Cynthia Erivo

**Cynthia Erivo** (s. 8. tammikuuta 1987 Lontoo, Englanti) on englantilainen näyttelijä, laulaja ja lauluntekijä. Hänet tunnetaan muun muassa roolistaan Broadway-musikaalissa *The Color Purple*, josta hän sai Tony-palkinnon, Grammy-palkinnon ja Daytime Emmy -palkinnon.

Vuonna 2019 Erivo näytteli Harriet Tubmania draamaelokuvassa *[[Harriet (elokuva)|Harriet]]*, josta hän sai parhaan naispääosan ja parhaan laulun Oscar-ehdokkuudet. Vuonna 2024 Erivo näytteli Elphaba Throppia musikaalielokuvassa *[[Wicked (elokuva)|Wicked]]*, josta hän myös sai parhaan naispääosan Oscar-ehdokkuuden.

## Lähteet

## Aiheesta muualla

*
Heap

**Heap** voi tarkoittaa seuraavia:
* keko, tietorakenne tietojenkäsittelytieteessä
* kekomuisti, dynaamisesti varattava muisti ohjelmoinnissa
* Septimus Heap, fantasiakirjasarja

## Sukunimenä
* Imogen Heap (s. 1977), englantilainen laulaja-lauluntekijä
* Mark Heap (s. 1957), brittiläinen näyttelijä
Anneliese Uhlig

**Anneliese Uhlig** (27. elokuuta 1918 Essen – 17. kesäkuuta 2017 Santa Cruz, Kalifornia) oli saksalaissyntyinen näyttelijä. 

Uhlig syntyi näyttelijä Kurt Uhligin ja oopperalaulaja Margarethe Maschmannin tyttäreksi. Vanhempiensa erottua hän asui äitinsä kanssa Essenissä, Dortmundissa, Leipzigissa ja Braunschweigissa. Vuonna 1937 Uhlig meni Berliiniin ja kouluttautui näyttelijäksi Peter–Reimann-Akademiessa. Hän sai myös muotipiirtäjän koulutuksen. Vuonna 1937 hän teki elokuvadebyyttinsä esiintymällä Attila Hörbigerin ja Lucie Höflichin kanssa rikosdraamassa *Manege* (1937) taiteilija Maria Morrelin roolissa. Pian tämän jälkeen Uhlig kiinnitettiin Berliinin Schillertheateriin, jossa hän sai suosiota esiintymällä Heinrich Georgen kanssa Pedro Calderón de la Barcan näytelmässä *[[El alcalde de Zalamea|Der Richter von Zalamea]]*. Tätä seurasi kiertue Euroopassa. Vuonna 1939 Uhlig solmi lyhyeksi jääneen avioliiton näyttelijä Kurt Waitzmannin kanssa. Parille syntyi poika Peter (k. 2013).

Uhlig jatkoi elokuvissa esiintymistä ja tuli suosituksi UFA:n tähdeksi. Hän esitti rooleja erityisesti rikostarinoissa ja melodraamoissa. Toisen maailmansodan alussa Uhlig esiintyi Wehrmachtin sotilaille Alankomaissa, Ranskassa, Puolassa ja Venäjällä, mutta vuonna 1942 hän lähti Italiaan ajauduttuaan ristiriitoihin Joseph Goebbelsin kanssa ja esiintyi italialaisissa elokuvissa. Heinäkuun 1943 jälkeen Uhlig toimi tulkkina Benito Mussolinin perheelle. Vuonna 1944 hän palasi Saksaan esiintymään elokuvissa, joihin kuului *[[Solistin Anna Alt]]* (miespääosassa Will Quadflieg), yksi viimeisistä Berliinissä ennen toisen maailmansodan päättymistä ensi-illan saaneista elokuvista.

Vuoden 1945 jälkeen Uhlig esiintyi näyttelijänä vain satunnaisesti. Hän työskenteli muun muassa tuottajana ja ohjaajana US Special Servicelle Salzburgissa sekä ulkomaankirjeenvaihtajana Italiassa, Itävallassa ja Yhdysvalloissa. Vuonna 1948 hän muutti uuden aviomiehensä, Salzburgissa Yhdysvaltain armeijaa palvelleen taidehistorioitsija Douglas B. Tuckerin kanssa Yhdysvaltoihin, jossa jatkoi uraansa journalistina. Hän sai Yhdysvaltain kansalaisuuden. 1960-luvun puoleenväliin saakka hän myös kirjoitti poliittisista aiheista Saksan sanomalehtiin ja radioon. 1960-luvun alkupuolella Uhlig menestyi tuottajana Alexandrian teatterissa Virginian osavaltiossa. Vuosina 1963–1965 hän luennoi näyttämötaiteesta ja saksan kielestä Bangkokin Thammasat-yliopistossa.

Uhlig nähtiin valkokankaalla jälleen Eduard von Borsodyn komediassa *[[Dany, bitte schreiben Sie]]* (1956), jossa esiintyi Sonja Ziemannin ja Rudolf Prackin kanssa. 1970-luvulta alkaen hänellä oli useita rooleja televisiossa. Vuonna 2013 hän teki laajalti huomioidun paluun dokudraamassa *George*.

Uhlig sai vuonna 1989 Bundesverdienstkreuzin. Hän julkaisi kirjailijana muistelmateoksen *Rosenkavaliers Kind. Eine Frau und drei Karrieren* (1977) ja matkakertomuksen *Einladung nach Kalifornien* (1980-luvun alku).

## Lähteet

## Aiheesta muualla
*
SystemTap

**SystemTap** on Linuxille kehitetty instrumentointityökalu.
Ohjelma tukee dynaamista seurantaa ilman muutoksia ohjelmien lähdekoodiin, uudelleen kääntämistä tai uudelleen käynnistämistä. 
Ohjelma on tarkoitettu turvalliseen järjestelmän seurantaan tuotantojärjestelmissä.

Ohjelman kehitystä ovat tukeneet muun muassa Hitachi, IBM, Intel ja Red Hat. Ohjelma on tarkoitettu ytimen ja sovelluksien kehittäjille, tutkijoille ja järjestelmien ylläpitäjille sekä tekniselle tuelle.

Version 1.0 julkaisu oli syyskuussa 2009.

Ohjelma tukee omaa skriptikieltä. Ohjelmaan on lisätty eBPF-tuki.

## Lähteet

## Aiheesta muualla
* https://sourceware.org/systemtap/
Instrumentointi (ohjelmointi)

**Instrumentointi** tietotekniikassa ja ohjelmoinnissa tarkoittaa kykyä seurata tai mitata ohjelman suorituskykyä, diagnosoida vikatilanteita ja kirjoittaa seurantatietoa.
Instrumentointia voi tehdä käsin (lisäämällä lähdekoodiin toimintoja) tai ohjelmointikielen kääntäjän avustuksella. Instrumentointi tulee käyttöön tilanteessa, jossa käyttöön asennettu ohjelma tekee jotain ennakoimatonta ja on epäkäytännöllistä tai mahdotonta selvittää tilannetta kehitysympäristössä.

## Katso myös
* Profilointi
* Dynaaminen analyysi

## Lähteet
FamiTracker

**FamiTracker** on tracker-ohjelma musiikin tekemiseen. Ohjelma emuloi Nintendo Entertainment Systemin (NES) äänipiiriä ja ohjelmalla tuotetut tiedostot voidaan käyttää oikealla NES:llä tai emulaattorissa. Ohjelmasta voi viedä tiedosto NSF-muodossa soitettavaksi oikealla laitteistolla.

Ohjelma emuloi 2A03-piiriä ja tukee kaikkien kanavien reaaliaikaista emulaatiota. Ohjelmassa on sisäinen sample-muunnos PCM:stä DPCM:ään. Ohjelmassa on MIDI-laitteiden tuki ja se tukee sekä NTSC- että PAL-tiloja.

## Katso myös
* Tracker-musiikki
* Chiptune

## Lähteet

## Aiheesta muualla
* How to Make 8-Bit Music with FamiTracker 
* Creating Music and Sound for the NES: A Primer for Using Famitracker 
* Composing the Cathedral soundtrack in Famitracker
Linnea Leino

**Linnea Leino** (s. 17. helmikuuta 1994) on suomalainen näyttelijä. Hän esiintyi viihdeohjelma *[[Putous|Putouksen]]* keväällä 2020 esitetyllä 12. tuotantokaudella. Putousta ennen hän on näytellyt sarjoissa *[[Nörtti: DragonSlayer666]]* ja *[[Aikuiset (televisiosarja)|Aikuiset]]*. Leino näytteli yhtä päärooleista vuoden 2022 Sundancen elokuvafestivaaleilla ensi-illan saaneessa Alli Haapasalon elokuvassa *[[Tytöt tytöt tytöt]]* (2022). Hän näytteli naispääosan 2023 ensi-iltansa saaneessa elokuvassa *[[Lapua 1976]]*.

Leino sai ensimmäisen valkokankaan valopilkku -Jussi-palkinnon 2023 suorituksistaan elokuvissa *Tytöt tytöt tytöt*, *[[Punttikomedia]]*, *[[Napapiirin sankarit 4]]*. 2024 hänet palkittiin yleisön suosikkinäyttelijän Jussi-palkinnolla elokuvasta ''Lapua 1976''. 

Leino on opiskellut näyttelijäksi Nätyllä, Tampereen yliopistossa vuodesta 2016. Leino muutti isänsä työn vuoksi Ranskaan noin kuusivuotiaana, jossa hän aloitti koulunkäynnin. Käydessään Helsingin ranskalais-suomalaisen koulun lukiota, Leino oli vuoden vaihdossa Pohjois-Italiassa Breda Cisoni -kylässä. Lukion jälkeen Leino opiskeli vuoden Lahden kansanopiston teatterilinjalla. Leino on kertonut puhuvansa suomen ja englannin lisäksi ranskaa ja italiaa.

Vuonna 2025 Leino osallistui *[[Masked Singer Suomi (7. tuotantokausi)|Masked Singer Suomi]]* -ohjelmaan, jossa hän esiintyi Kukkakärpäsenä.

## Filmografia
### Elokuvat

### Televisiosarjat

## Lähteet

## Aiheesta muualla
* Linnea Leinon profiili Näyttelijäliiton sivuilla
Divergenttinen evoluutio

**Divergenttinen evoluutio** tarkoittaa evoluutioprosessia, jossa populaation jakautuessa isolaation eristämiksi osapopulaatioiksi voivat osapopulaatiot kehittyä geneettisesti erilaisiksi. Tämä voi johtaa vähitellen uuden lajin syntyyn. 

Esimerkiksi virtahevot ovat valaiden lähin nykyisin elävä sukulainen. Molemmat lajit ovat muodostuneet yhteisestä maalla ketterästi liikkuvasta esimuodosta. 55 miljoonaa vuotta kestäneen evoluution aikana lajien ulkomuoto on kuitenkin muuttunut hyvin erilaiseksi divergentin evoluution takia.

## Katso myös

* Konvergenttinen evoluutio
* Lajiutuminen

## Lähteet
Lover View

**Lover View** on suomalaislaulaja Sansan vuonna 2020 julkaistu musiikkikappale, jolla hän osallistui samanvuotiseen Uuden Musiikin Kilpailuun. Se sijoittui kilpailun kuudenneksi eli viimeiseksi. Sansa on itse sanoittanut kappaleen ja säveltänyt sen yhdessä Otto ”Yotto” Yliperttulan ja Anton Soninin kanssa.

Kappaleen tuottaneet Yotto ja Soinin ovat molemmat saavuttaneet arvostusta kansainvälisissä konemusiikki- ja klubipiireissä. ”Lover View” yhdisteleekin Justice-tyylistä ranskalaista elektroa ja Robynin tyylistä groovaavuutta.Ylen Anni Gullichsen kuvasi ”Lover View’ta”  tanssittavaksi rakkauslauluksi. Sansan mukaan kappale kertoo ”ultimaattisesta yhteydestä ja rakkaudesta, jota me kaikki tarvitsemme”.

”Lover View” julkaistiin vuoden 2020 Uuden Musiikin Kilpailun kappaleista toiseksi viimeisenä, 30. tammikuuta.

## Lähteet

## Aiheesta muualla
*YouTube: Kappaleen video
*YouTube: Live-esitys UMK:ssa
*Yle Areena: Sansa – biisin tarina
Ferri

**Ferri** voi tarkoittaa seuraavia:

;sukunimenä:
* Fabio Ferri (s. 1970), italialainen näyttelijä
* Gabriella Ferri (1942–2004), italialainen kabareeartisti
* Jean-Yves Ferri (s. 1959), ranskalainen sarjakuvataiteilija
* Jordan Ferri (s. 1992), ranskalainen jalkapalloilija
* Riccardo Ferri (s. 1963), italialainen jalkapalloilija

;muita merkityksiä:
* ferri-ioni, rauta(III)-ionin (Fe3+) vanha nimitys.
Renzi

**Renzi** voi tarkoittaa seuraavia:

* Anna Renzi (1620–1661), italialainen oopperalaulaja
* Matteo Renzi (s. 1975),  italialainen poliitikko.